
ముంబై: డిఫెండింగ్ చాంపియన్ ఆంధ్రప్రదేశ్ అంధుల జాతీయ క్రికెట్ టోర్నీ ఫైనల్లో ప్రవేశించింది. గురువారం జరిగిన సెమీఫైనల్లో ఆ జట్టు ఒడిశాపై ఆరు పరుగులతో విజయం సాధించింది. కెప్టెన్ అజయ్ రెడ్డి మెరుపు శతకం (119 బంతుల్లో 11 ఫోర్లతో 143)తో తొలుత బ్యాటింగ్ చేసిన ఏపీ 257 పరుగులు సాధించింది. అనంతరం ఒడిశా 35 ఓవర్లలో 6 వికెట్లు కోల్పోయి 251 పరుగులు మాత్రమే చేయగలిగింది. మరో సెమీస్లో గుజరాత్ 88 పరుగులతో హరియాణాను ఓడించింది. మొదట గుజరాత్ 376/4 రన్స్ చేసింది. గణేష్ గావిట్ 119 బంతుల్లో 213 పరుగులతో చెలరేగాడు. ఛేదనలో హరియాణా 288/8 రన్స్ మాత్రమే చేసింది. కెప్టెన్ వినీత్ కుమార్ (78) రాణించాడు.

mumbai: deffending champian andhrapradesh andhula jaateeya cricket torney fainallo pravesinchindi. guruvaram jarigina semeefinallo aa jattu odisaapai aaru parugulatho vijayam saadhinchindi. kepten ajay reddi merupu satakam (119 bantullo 11 forlatho 143)thoo toluta batting chesina apy 257 parugulu saadhinchindi. anantaram odisa 35 ovarlalo 6 viketlu kolpoi 251 parugulu matrame cheyagaligindi. maro semislo gujarat 88 parugulatho hariyaanaanu odinchindi. modata gujarat 376/4 runs chesindi. ganesh gavit 119 bantullo 213 parugulatho chelaregaadu. chedanalo hariana 288/8 runs matrame chesindi. kepten vineet kumar (78) raninchadu.